
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Αμιγούς Νομαρχιακής Επιχείρησης με τη μορ¬ 
φή Νομικού Προσώπου Ιδιωτικού Δικαίου με την επω¬ 
νυμία «ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ 
ΝΟΜΟΥ ΒΟΙΩΤΙΑΣ» και σε συντομογραφία Ο.Κ.Π.Β 1 
Έγκριση Οργανισμού Εσωτερικής Υπηρεσίας (Ο.Ε.Υ.) 
του Ε ΚΑΠΗ Δήμου Ρεθύμνης. 2 


ΑΠΟΦΑΣΕΙ Σ 

Αοιθ.9577 (1 ) 

Σύσταση Αμιγούς Νομαρχιακής Επιχείρησης μετη μορφή 
Νομικού Προσώπου Ιδιωτικού Δικαίου με την επωνυ¬ 
μία «ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ ΝΟ¬ 
ΜΟΥ ΒΟΙΩΤΙΑΣ» και σε συντομογραφία Ο.Κ.Π.Β. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΒΟΙΩΤΙΑΣ 

Έχοντας υπ’όψη: , . 

1 Τις διατάξεις του άρθρου 76 του Προεδρικού κ ατάγ¬ 
ματος 30/1996 «Κώδικας Νομαρχιακής Αυτοδιοίκησης» 

(ΦΕΚ 21/2.2.1996 τεύχος Α') , 

2 Την ανάγκη της οργανώσεως των υπηρεσιών της Νο¬ 
μαρχιακής Αυτοδιοικήσεως που θα πρέπει να ασχοληθούν 

και να προωθήσουν τον τομέα της βελτιώσεως των συνθη¬ 
κών της παρεχόμενης ιατρικής, οδοντιατρικής, φαρμα¬ 
κευτικής και νοσοκομειακής περιθάλψεως, καθώς και των 
συνθηκών της προληππκής ιατρικής και οδοντιατρικής, 
του τομέα της ασκήσεως της προνοιακής και κοινωνικής 
πολιτικής, καταπολέμησης των ναρκωτικών και του ΑΙΩ5, 
του τομέα της εξασφάλισης λαϊκής στέγης και της αμέσου 
αντιμετωπίσεως των συνεπειών από τις φυσικές κατα¬ 
στροφές καθώς και κάθε δραστηριότητα που συμβάλλει 
αποτελεσματικά στη βελτίωση των συνθηκών υγείας, πρό¬ 
νοιας, κοινωνικών ασφαλίσεων και στεγάσεως, μέσα στα 
πλαίσια ενός ευρύτερου αντίστοιχου εθνικού σχεδιασμου. 
3. Την σχετική τεχνικοοικονομική μελέτη, αποφασίζει. 

ΚΕΦΑΛΑΙΟ Α' 

ΓΕΝΙΚΑ 

Αρθρο 1. - Σύσταση - Επωνυμία 
1. Συνιστάται Αμιγής Νομαρχιακή Επιχείρηση με την 


ιιορφή Νομικού Προσώπου Ιδιωτικού Δικαίου με την επω¬ 
νυμία «ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ ΝΟ¬ 
ΜΟΥ ΒΟΙΩΤΙΑΣ» και σε συντομογραφία Ο.Κ.Π.Β. 

2.0 Ο.Κ.Π.Β. λειτουργεί χάρη του δημοσίου συμφέρο¬ 
ντος, διεπόμενος από τους κανόνες της ιδιωτικής Οικονο¬ 
μίας υποκείμενος στις διατάξεις περί Νομαρχιακής Αυτό 
διοικήσεως, εκτός εάν ορίζεται αλλιώς στην παρούσα συ¬ 
στατική απόφαση και τελεί υπό τον έλεγχο και την 
εποπτεία της Νομαρχιακής Αυτοδιοικήσεως Βοιωτίας, α¬ 
σκούμενη από τον Νομάρχη Βοιωτίας ή τον υπ αυτου ο¬ 
ριζόμενο ως αναπληρωτή του Νομαρχιακό Σύμβουλο, και 
η οποία παρέχει στον Οργανισμό τα μέσα και την πληρη 
συμπαράσταση για την επιτυχία του σκοπού του. 

Άρθρο 2. - Περιοχή αρμοδιότητας - Έδρα 
1. Περιοχή αρμοδιότητας του Ο.Κ.Π.Β. είναι τα διοικητι¬ 
κά όρια του Νομού Βοιωτίας. 

2.0 Ο.Κ.Π.Β. εδρεύει στην πόλη της Λιβαδειάς. Διατη¬ 
ρεί γραφείο και υπηρεσίες στην πόλη της Λιβαδειάς και 
μπορεί να αποφασίσει τη δημιουργία γραφείου και σε άλ¬ 
λες πόλεις του Νομού ή και εκτός του Νομού εφόσον τού¬ 
το απαιτείται για την καλύτερη εκπλήρωση του σκοπού 


Άρθρο 3. - Σκοπός 

Σκοπός του Οργανισμού είναι: 

α) Η εκπόνηση των πάσης φύσεως προγραμμάτων περί 
των συνθηκών της παρεχόμενης ιατρικής, οδοντιατρικής, 
φαρμακευτικής και νοσοκομειακής περιθάλψεως, της 
προληπτικής ιατρικής και οδοντιατρικής της περιοχή 
του Νομού Βοιωτίας, η μελέτη και εκπόνηση προγραμμά¬ 
των χαρακτήρα κοινωνικών ασφαλίσεων και γενικότερα 
κοινωνικής πολιτικής και πρόνοιας, η μελέτη και εκπόνη¬ 
ση προγραμμάτων αποτελεσματικής καταπολέμησης 
των ναρκωτικών και του ΑΙΩ3 καθώς και ειδικών προ¬ 
γραμμάτων για νέους που θα κατατείνουν στη πρόληψη 
από τις σύγχρονες «μάστιγες» των ναρκωτικών και του 
ΑΙϋδ, η μελέτη και εκπόνηση προγραμμάτων εξασφάλι¬ 
σης λαϊκής στέγης, σε συνεργασία με τις αρμόδιες υπη¬ 
ρεσίες των Υπουργείων. ' 

β) η ανάληψη επιχειρηματικών δραστηριοτήτων κοινω¬ 
φελούς χαρακτήρα στους τομείς υγείας, πρόνοιας, κοι¬ 
νωνικής ασφαλίσεως και λαϊκής στεγάσεως. , 

γ) η αντιμετώπιση των φυσικών καταστροφών και ιδιαί¬ 
τερα των άμεσων συνεπειών εξ αυτών. 

δ) ο συντονισμός της δράσεως της Νομαρχιακής Αυτο- 
διοικήσεως Βοιωτίας και συλλόγων, Οργανισμών, Σωμα¬ 
τείων κ.λ.π. που έχουν σχέση με τους σκοπούς και τις δρα¬ 
στηριότητες του Οργανισμού. 

ΚΕΦΑΛΑΙΟ Β' 

ΠΕΡΙΟΥΣΙΑ ΚΑΙ ΠΟΡΟΙ 
Άρθρο 4. - Περιουσιακό Κεφάλαιο 

Το περιουσιακό κεφάλαιο για τη σύσταση και την έναρ¬ 
ξη λειτουργίας του Ο.Κ.Π.Β. ορίζεται στο ποσό των 
3.000.000 δραχμών και θα διατεθεί από τη Νομαρχιακή 
Αυτοδιοίκηση Βοιωτίας ως εξής: 

- Ποσόν 1.000.000 δραχμών θα εκταμιευθεί εντός 15 η¬ 
μερών από του διορισμού του πρώτου Διοικητικού του 
Συμβουλίου. 

- Ποσόν 1.000.000 δραχμών θα εκταμιευθεί μετά τετρά¬ 
μηνο από της πρώτης καταβολής και 

- Το υπόλοιπο ποσόν του 1.000.000 δραχμών θα εκταμι- 
ευθεί μετά οκτάμηνο από της δευτέρας καταβολής. 

Άρθρο 5. - Πόροι του Οργανισμού 

Τα έσοδα του Ο.Κ.Π.Β προέρχονται από τους ακολού¬ 
θους πόρους: 

α) Από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσεις της Νομαρχιακής Αυτοδιοική- 
σεως Βοιωτίας. 

β) Από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή Οργανισμών. 

γ) Από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων 

δ) Από δωρεές, χορηγίες, κληρονομιές ή κληροδοσίες, 
ε) Από προσόδους έκτης εκμεταλλεύσεως έργων ή κοι¬ 
νωφελών επιχειρήσεων ή εκ της διαθέσεως εκδιδομένων 
περιοδικών, βιβλίων και άλλων εκδόσεων. 

στ) Από δάνεια συναιττόμενα με πιστωτικά ιδρύματα 
του εσωτερικού ή του εξωτερικού, 
ζ) Από κάθε άλλη νόμιμη αιτία. 

ΚΕΦΑΛΑΙΟ Γ 

ΟΡΓΑΝΑ ΔΙΟΙΚΗΣΕΩΣ 

Άρθρο 6. - Αντιπροσωπευτική Συνέλευση 

1. Η αντιπροσωπευτική συνέλευση του Οργανισμού είναι 
η μόνη αρμοδία να αποφασίζει για τα ακόλουθα θέματα: 

α) Για την έγκριση των ετήσιων εκθέσεων της οικονομι¬ 
κής καταστάσεως του Οργανισμού, οι οποίες περιλαμβά¬ 
νουν απολογισμό Εσόδων - Εξόδων, Ισολογισμό και κα¬ 
τάσταση ρευστότητας. 

β) Για την έγκριση των βραχυπρόθεσμων και μακροπρόθε¬ 
σμων προγραμμάτων έργων και δράσεων του Οργανισμού, 
γ) Για την εκλογή ελεγκτών 

δ) Για την έγκριση του απολογισμού του Διοικητικού 
Συμβουλίου και την απαλλαγή των μελών του και των ελε¬ 
γκτών από κάθε προσωπική ευθύνη. 

ε) Για τη διατύπωση προτάσεων προς το Νομαρχιακό 
Συμβούλιο περί τροποποιήσεως της παρούσης συστατι¬ 
κής πράξεως. 

στ) Γ ια την έγκριση συνάψεως από τον Οργανισμό κάθε 
φύσεως δανειακών ή χρηματοδοτικών συμβάσεων καθώς 
και για την παροχή των αξιουμένων ή προσφερομένων α¬ 
σφαλειών, εγγυήσεων ή ανηπαροχών. 


2. Η Αντιπροσωπευτική Συνέλευση αποτελείται από δε¬ 
καεννέα (19) μέλη, ως εξής: 

α) Από το Νομάρχη, τους Βοηθούς Νομάρχη, τον Πρό¬ 
εδρο του Νομαρχιακού Συμβουλίου, και έξι (6) Νομαρχια¬ 
κούς Συμβούλους, από τους οποίους οι τέσσερις εκ του 
πλειοψηφίσαντος συνδυασμού και οι δύο από τους Συμ¬ 
βούλους της μειοψηφίας. 

β) Από τους Προέδρους Ιατρικών Συλλόγων Λιβαδειάς 
και Θήβας. 

γ) Από τους Προέδρους Φαρμακευτικών Συλλόγων Λι¬ 
βαδειάς και Θήβας 

δ) Από τον Πρόεδρο Οδοντιατρικού Συλλόγου Ν. Βοιω¬ 
τίας. 

ε) Από τους Προέδρους των Κρατικών Νοσοκομείων Λι¬ 
βαδειάς και Θήβας. 

στ) Από τους Προέδρους Συλλόγων Πολυτέκνων Λιβα¬ 
δειάς και Θήβας 

Άρθρο 7. - Σύγκληση Αντιπροσωπευτικής Συνελεύσεως 

1. Η Αντιπροσωπευτική Συνέλευση συνέρχεται υποχρε¬ 
ωτικά στην ετήσια τακτική συνεδρίαση της εντός του 
πρώτου τετραμήνου εκάστου έτους. Το Διοικητικό Συμ¬ 
βούλιο, δύναται να συγκαλεί και εκτάκτως την Αντιπρο¬ 
σωπευτική Συνέλευση, οσάκις κρίνει τούτο σκόπιμο. Την 
ίδια αρμοδιότητα έχει και ο Νομάρχης Βοιωτίας. 

2. Η Συνέλευση, πρέπει να καλείται είκοσι (20) τουλάχι¬ 
στον ημέρες προ της οριζομένης για τη συνεδρίασή της, 
ύστερα από πρόσκληση του Προέδρου του Δ.Σ. ή του Νο¬ 
μάρχη που αποστέλλεται σε όλα τα μέλη και δημοσιεύε¬ 
ται σε μια τουλάχιστον ημερήσια εφημερίδα που εκδίδε- 
ται στο Νομό. Η πρόσκληση πρέπει να ορίζει τον τόπο, τη 
χρονολογία και την ώρα της συνεδριάσεως καθώς και τα 
θέματα της ημερήσιας διατάξεως. 

3. Η Αντιπροσωπευτική Συνέλευση βρίσκεται σε απαρ¬ 
τία όταν τα παρόντα μέλη είναι περισσότερα από τα σπό¬ 
ντα. Εάν κατά την ορισθείσα συνεδρίαση δεν επιτευχθεί 
απαρτία, η Συνέλευση συνέρχεται εκ νέου εντός είκοσι 
(20) ημερών από τη χρονολογία της συνεδριάσεως που 
ματαιώθηκε, καλουμένη πριν από δέκα (10) τουλάχιστον 
ημέρες, ευρίσκεται δε σε απαρτία κατά την επαναληπτική 
συνεδρίαση και συνεδριάζει εγκύρως επί των θεμάτων 
της αρχικής ημερήσιας διατάξεως, οσαδήποτε και αν εί¬ 
ναι τα παρόντα μέλη. 

4. Στις συνεδριάσεις της Αντιπροσωπευτικής Συνελεύ¬ 
σεως προεδρεύει ο Πρόεδρος του Νομαρχιακού Συμ¬ 
βουλίου, εάν δε αυτός απολείπεται τον Πρόεδρο εκλέγει 
η Συνέλευση, χρέη γραμματέως εκτελεί ο οριζόμενος υ¬ 
πό του Προέδρου. 

5. Οι αποφάσεις λαμβάνονται κατά πλειοψηφία των πα¬ 
ρόντων μελών, οι δε συζητήσεις και αποφάσεις καταχω¬ 
ρίζονται εν περιλήψει στο βιβλίο πρακτικών που υπογρά¬ 
φεται από τον Πρόεδρο και το Γραμματέα. 

Αντίγραφα και αποσπάσματα πρακτικών, επικυρώνο¬ 
νται από τον Πρόεδρο του Δ.Σ. ή τον οριζόμενο αναπλη¬ 
ρωτή του. 

Άρθρο 8. - Διοικητικό Συμβούλιο 

Ο Οργανισμός διοικείται από επταμελές Διοικητικό 
Συμβούλιο το οποίο συγκροτείται με απόφαση του Νο¬ 
μαρχιακού Συμβουλίου της Ν.Α. Βοιωτίας, σύμφωνα με 
τις διατάξεις του άρθρου 2 του Π.Δ. 331/1996. Οι διατά¬ 
ξεις του άνω Π.Δ. εφαρμόζονται και για την σύνθεση και 
συγκρότηση του Δ.Σ. 

Αρθρο 9.- Αρμοδιότητες Διοικητικού Συμβουλίου 

1 , Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Ο.Κ.Π.Β. εκτός από ε¬ 
κείνα για τα οποία σύμφωνα με το άρθρο 6 αρμόδια είναι 
η Αντιπροσωπευτική Συνέλευση, ή για τα οποία ορίζεται 
άλλως στην παρούσα απόφαση. Ειδικότερα το Διοικητικό 
Συμβούλιο: 

α) Επιμελείται των υποθέσεων και των συμφερόντων 
του Οργανισμού 

β) Καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων, τα οποία 
υποβάλλονται για έγκριση στην Αντιπροσωπευτική Συνέ¬ 
λευση. 

γ) Ψηφίζει ένα μήνα τουλάχιστον προ της ενάρξεως ε- 
κάστου οικονομικού έτους τον ετήσιο προϋπολογισμό ε¬ 
σόδων και εξόδων του Οργανισμού. Επίσης ψηφίζει κατά 
τη διάρκεια του οικονομικού έτους, τις αναγκαίες ανα¬ 
μορφώσεις και τροποποιήσεις του προϋπολογισμού. 

δ) Αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοικήσεως, καθώς και για την ανάλη¬ 
ψη οποιοσδήποτε υποχρεώσεως από τον Οργανισμό, ε¬ 
γκρίνει δε τις αντίστοιχες αναγκαίες δαπάνες. 

ε) Αποφασίζει για κάθε αγορά, εκποίηση, μίσθωση ή εκ- 
μίσθωση ακινήτων ή κινητών του Οργανισμού, για την ά¬ 
σκηση αγωγών ή ενδίκων μέσων, την παραίτηση από α- 
σκηθείσες αγωγές ή ένδικα μέσα καθώς και περί δικαστι¬ 
κών ή εξωδίκων συμβιβασμών. 

στ) Υποβάλλει το αργότερο εντός τριών μηνών από της 
λήξεως του οικονομικού έτους στην Αντιπροσωπευτική 
Συνέλευση, τις ετήσιες εκθέσεις της οικονομικής κατα- 
στάσεως του Οργανισμού (απολογισμό εσόδων - εξόδων, 
ισολογισμό και κατάσταση ρευστότητας) 

ζ) Αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοικήσεως ή επιχειρήσεων κοινής ωφέλειας 
στη δαπάνη κατασκευής έργων και λοιπών εγκαταστάσε¬ 
ων, που πρόσκειται να κατασκευάσει ο Οργανισμός και 
καθορίζει τους όρους συμμετοχής στην αντίστοιχη δαπά¬ 
νη και κάθε σχετική λεπτομέρεια. 

η) Εισηγείται στο Νομαρχιακό Συμβούλιο, το οποίο είναι 
αρμόδιο να αποφασίσει σύμφωνα με το άρθρο 82 του 
Π.Δ. 30/1996, επί της συμμετοχής των ωφελουμένων στις 
δαπάνες κατασκευής, συντηρήσεως, λειτουργίας και δι- 
οικήσεως των έργων καθώς και επί του ύψους των επι- 
βαλλομένων εισφορών. 

θ) Συντάσσει και τροποποιεί τον Κανονισμό Εσωτερικής 
Λειτουργίας των υπηρεσιών του Οργανισμού, και αποφα¬ 
σίζει για την πλήρωση των κενών οργανικών θέσεων, του 
προσωπικού, το οποίο και προσλαμβάνεται, με απόφαση 
του Νομάρχη, εξ εκείνων που έχουν τα κατά περίπτωση α- 
παιτούμενα προσόντα και κατά την εκάστοτε οριζομένη 
νόμιμη διαδικασία. 

ι) Αποφασίζει επί κάθε εισηγήσεως του Γενικού Διευθυ- 
ντού ή οποιουδήποτε μέλους του Διοικητικού Συμβουλί- 
ου. 

ια) Εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του Π.Δ. 30/1996, την κήρυξη απαλλοτριώσεων ασπκών ή 
αγροτικών ακινήτων ή τη σύσταση εμπραγμάτων δικαιω¬ 


μάτων επ’ αυτών για τη εκτέλεση έργων ή κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού. 

2. Ο Πρόεδρος του Διοικητικού Συμβουλίου του Οργα¬ 
νισμού: 

α) Εκπροσωπεί τον Οργανισμό σε όλες τις σχέσεις του 
μετά τρίτων καθώς και ενώπιον των Δικαστηρίων και κάθε 
Αρχής και δίδει τους επιβαλλόμενους σε αυτόν όρκους. 

β) Δύναται σε περίπτωση κινδύνου από την αναβολή και 
χωρίς προηγούμενη απόφαση του Δ.Σ. να εγείρει και α¬ 
νακρούει αγωγές, να ασκεί ένδικα μέσα, να διορίζει πλη¬ 
ρεξουσίους και να προβαίνει σε κάθε δικαστική ή εξώδικη 
πράξη για την προστασία των συμφερόντων του Οργανι¬ 
σμού. Οι πράξεις του αυτές υποβάλλονται για έγκριση 
στο Διοικητικό Συμβούλιο κατά την αμέσως επόμενη συ¬ 
νεδρίασή του. 

γ) Υπογράφει τις συμβάσεις του Οργανισμού, 
δ) Προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου. 

3. Το Δ.Σ. δύναται με απόφαση του να εξουσιοδοτεί τον 
Πρόεδρο ή άλλο μέλος του, ή τον Γενικό Διευθυντή για 
την άσκηση των αρμοδιοτήτων του, πλην των αναφερο- 
μένων στις περιπτώσεις β' και γ' της § 1 του παρόντος άρ¬ 
θρου. 

4. Ο Αντιπρόεδρος του Δ.Σ. αναπληροί τον Πρόεδρο 
κωλυόμενο ή απόντα, σε όλες τις αρμοδιότητες του. Ο Γε¬ 
νικός Γραμματέας έχειτην ευθύνη τηρήσεωςτων βιβλίων, 
και διεξάγει την αλληλογραφία του Οργανισμού, προσυ¬ 
πογράφουν με τον Πρόεδρο όλα τα έγγραφα του. Ο Τα¬ 
μίας έχει την ευθύνη της οικονομικής διαχειρίσεως του 
Οργανισμού, υποχρεούμένος να καταθέτει σε έντοκο λο¬ 
γαριασμό αναγνωρισμένης Τράπεζας που επιλέγεται με 
απόφαση του Δ.Σ. κάθε χρηματικό ποσό του Οργανισμού 
και να κινεί του αντίστοιχους λογαριασμούς καταθέσεων 
με επιταγές υπογραφόμενες από τον ίδιο και ένα ακόμη 
μέλος του Δ.Σ.. Επίσης ο Ταμίας ευθύνεται για την απο- 
γραφή κάθε περιουσιακού στοιχείου του Οργανισμού και 
την καταχώρηση του στα τηρούμενα σχετικά βιβλία. Εκ¬ 
δίδει τα εντάλματα για κάθε πραγματοποιούμενη είσπρα¬ 
ξη και για κάθε πληρωμή του Οργανισμού, τα οποία υπο¬ 
γράφονται από τον ίδιο και από τον Πρόεδρο του Δ.Σ 

Άρθρο 10. - Λειτουργία του Διοικ. Συμβουλίου 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της συ- 
νεδριάσεως. Σε κατεπείγουσες περιπτώσεις, κατά την 
κρίση του Προέδρου, η πρόσκληση στην οποία γίνεται 
μνεία του κατεπείγοντος, μπορεί να επιδίδεται και προ έ¬ 
ξη (6) ωρών από τη συνεδρίαση. 

2. Στις συνεδριάσεις του Δ.Σ. μετέχει χωρίς ψήφο ο Γε¬ 
νικός Διευθυντής του Οργανισμού, περί του οποίου το άρ¬ 
θρο 11, εισηγούμενος τα προς συζήτηση θέματα. 

3. Χρέη ειδικού γραμματέα του Δ.Σ. εκτελεί υπάλληλος 
του Οργανισμού, ή σε περίπτωση ελλείψεως αυτού υπάλ¬ 
ληλος της Νομαρχιακής Αυτοδιοικήσεως Βοιωτίας, απο¬ 
σπασμένος με απόφαση του Νομάρχη στον Οργανισμό. 

4. Η θητεία του Διοικητικού Συμβουλίου είναι διετής και 
αρχίζει από της 1 ης Ιανουάριου του έτους διορισμού των 
μελών του και λήγει την 31η Δεκεμβρίου του επομένου έ¬ 
τους. Για το πρώτο Διοικητικό Συμβούλιο η θητεία θα αρ¬ 
χίσει από την ημέρα διορισμού του και θα λήξει στις 31 Δε- 

κεμβρίου 2000. Το νέο μέλος που διορίζεται σε ανηκατά- 
σταση παραιτηθέντος, εκπεσόντος, θανόντος μέλους, 
διανύει τον υπόλοιπο χρόνο της θητείας του Δ.Σ. 

5. Οι συνεδριάσεις του Δ.Σ. δεν είναι δημόσιες, αλλά ο 
Πρόεδρος μπορεί να καλεί και να παρίστανται σ’ αυτές 
πρόσωπα στα οποία αφορά το συζητούμενο θέμα ή δυ- 
νάμενα να διατυπώσουν γνώμη ή να δώσουν αναγκαίες 
πληροφορίες. 

6. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα σπόντα. Οι αποφάσεις του, οι ο¬ 
ποίες πρέπει να είναι αιτιολογημένες, λαμβάνονται κατά 
πλειοψηφίαν των παρόντων μελών και σε περίπτωση ισο- 
ψηφίας επικρατεί η ψήφος του Προέδρου. Εάν υπάρχουν 
περισσότερες από δύο γνώμες, οι ακολουθούντες την α¬ 
σθενέστερη οφείλουν να προσχωρήσουν σε μία από τις ε¬ 
πικρατέστερες. Οι αποφάσεις του Συμβουλίου καταχω- 
ρούνται στα πρακπκά τα οποία υπογράφονται από τον 
Πρόεδρο και το Γενικό Γραμματέα. Στα πρακτικά ανα¬ 
γράφονται τα ονόματα των παρόντων κατά τις συνεδριά¬ 
σεις μελών, γίνεται μνεία για την απουσία ή το κώλυμα μέ¬ 
λους, καταχωρίζονται δε και οι γνώμες των μειοψηφού- 
ντων μελών. 

7. Το Διοικητικό Συμβούλιο με ευθύνη του Γενικού 
Γραμματέα τηρεί τα ακόλουθα βιβλία: 

α) Βιβλίο πρωτοκόλλου εισερχομένων και εξερχόμενων 
εγγράφων. 

β) Βιβλίο διεκπεραιώσεως των παραδιδομένων με από¬ 
δειξη εγγράφων. 

γ) Βιβλίο πρακτικών των συνεδριάσεων του Διοικητικού 
Συμβουλίου 

δ) Βιβλίο πρακτικών των συνεδριάσεων της Αντιπροσω¬ 
πευτικής Συνελεύσεως. 

ε) Βιβλίο Ταμείου στο οποίο καταχωρούνται κατά χρο¬ 
νολογική σειρά οι εισπράξεις και οι πληρωμές των δαπα¬ 
νών του Οργανισμού, κατά τον αντίστοιχο κωδικό αριθμό 
του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Γενικό Γ ραμματέα, θεωρούνται δε α¬ 
πό τον Πρόεδρο στο τελευταίο τους φύλλο. 

Αρθρο 11. - Γενικός Διευθυντής 

1. Των υπηρεσιών του Οργανισμού προΐσταται ο Γενι¬ 
κός Διευθυντής, ο οποίος προσλαμβάνεται και διορίζεται 
με απόφαση του Νομάρχου, με την οποία καθορίζονται 
και οι αποδοχές του, οι οποίες δεν μπορεί να υπερβαίνουν 
το 80% των εξόδων παραστάσεως αυτού (του Νομάρχη). 
Η πρόσληψη γίνεται με σύμβαση εργασίας αορίστου χρό¬ 
νου , για δε την καταγγελία της καταβάλλεται η αποζημίω¬ 
ση που ορίζεται από τις κείμενες διατάξεις για την καταγ¬ 
γελία των υπαλλήλων του Δημοσίου που έχουν προσλη- 
φθεί με σύμβαση ιδιωτικού δικαίου. 

2. Ως προσόντα διορισμού στη θέση Γενικού Διευθυ- 
ντού ορίζονται: πτυχίο ανωτάτης σχολής της ημεδαπής ή 
ισότιμο πτυχίο αλλοδαπής σχολής, άρτια γνώση μιαςτου- 
λάχιστο ξένης γλώσσας Αγγλικής, Γαλλικής ή Γερμανικής 
και κατάρτιση με επαρκή εμπειρία σε θέματα συναφή 
προς το σκοπό και τις δραστηριότητες του Οργανισμού. 

Άρθρο 12. - Αρμοδιότητες Γεν. Διευθυντού 

1. Ο Γεν. Διευθυντής του Ο.Κ.Π.Β. είναι αρμόδιος κυ¬ 
ρίως για: 

α) Την εκπλήρωση του σκοπού για τον οποίο συστήθη- 
κε η Εταιρεία 


β) Την κατάρτιση του ετήσιου προγράμματος μελετών, 
κατασκευών και συντηρήσεων. 

γ) Την κατάρτιση των ετησίων και πολυετών προγραμ¬ 
μάτων επενδύσεων και την υπόδειξη των εγκεκριμένων ή 
προτεινομένων πηγών χρηματοδοτήσεώς τους. 

δ) Τη σύνταξη δύο τουλάχιστον μήνες πριν από την έ¬ 
ναρξη κάθε οικονομικού έτους, του προϋπολογισμού ε¬ 
σόδων και εξόδων του Οργανισμού, καθώς και την κα¬ 
τάρτιση των αναγκαίων αναμορφώσεων και τροποποιή¬ 
σεων των προγραμμάτων και του προϋπολογισμού. 

ε) Τη σύνταξη του ετήσιου απολογισμού και του ισολο¬ 
γισμού του Οργανισμού εντός 3 μηνών από της λήξεως ε- 
κάστου οικονομικού έτους. 

2. Επίσης ο Γεν. Διευθυντής ελέγχει και κατευθύνει την 
καθημερινή εργασία του Οργανισμού, ασκεί εποτπεία επί 
της διεξαγωγής των εργασιών κάθε υπηρεσίας του, έχει 
τη διοίκηση του προσωπικού και εισηγείται προς το Διοι¬ 
κητικό Συμβούλιο του Οργανισμού επί: 

α) της αναθέσεως μελετών εκτελέσεως έργων και προ¬ 
μηθειών κατά τις εκάστοτε ισχύουσες διατάξεις. 

β) της αγοράς, εκποιήσεως, μισθώσεως ή εκμισθώσεως 
ακινήτων ή κινητών πραγμάτων. 

γ) της εγέρσεως αγωγών, της ασκήσεως άλλων ενδίκων 
μέσων, ή παραιτήσεως από τούτων, ή της συνάψεως συμ¬ 
βιβασμού. 

δ) της καταρτίσεως δανείων ή άλλων χρηματοδοτικών 
συμβάσεων 

ε) της συμμετοχής φυσικών ή νομικών προσώπων, ή ορ¬ 
γανισμών τοπικής αυτοδιοικήσεως ή οργανισμών κοινής 
ωφέλειας στη δαπάνη κατασκευής έργων, ως και επί των 
όρων μιας τέτοιας συμμετοχής. 

3.0 Γεν. Διευθυντής έχει την μέριμνα και την ευθύνη εκτε¬ 
λέσεως των αποφάσεων του Δ.Σ. του Οργανισμού, μετέχει 
χωρίς ψήφο σης συνεδριάσεις του και εισηγείται τα θέματα 
της ημερήσιας διατάξεως. Στο Γενικό Διευθυντή μπορεί να 
μεταβιβαστεί με τον οργανισμό εσωτερικής υπηρεσίας ή με 
ειδική απόφαση του Διοικητικού Συμβουλίου και η αποφασι¬ 
στική αρμοδιότητα για την εκτέλεση συνήθους φύσεως έρ¬ 
γων ή προμηθειών και για την ανάληψη υποχρεώσεων, εφό¬ 
σον η ολική δαπάνη δεν υπερβαίνει τις 1.000.000 δραχμές. 

4. Ο κανονισμός Εσωτερικής Υπηρεσίας του Οργανι¬ 
σμού μπορεί να προβλέψει θέση ενός ή περισσοτέρων Α¬ 
ναπληρωτών Γενικών Διευθυντών, καθορίζοντας τις αρ¬ 
μοδιότητες, τα ειδικότερα καθήκοντά τους, των οποίων οι 
αποδοχές δεν μπορούν να υπερβαίνουν το 60% των εκά¬ 
στοτε οριζομένων εξόδων παραστάσεως του Νομάρχου. 

Άρθρο 13. - Αποζημιώσεις μελών Δ.Σ., μελών Αντιπρο¬ 
σωπευτικής Συνελεύσεως και Γεν. Διευθυντού 

Στον Πρόεδρο και τα μέλη του Διοικητικού Συμβουλίου, 
στο Γενικό Διευθυντή και τους Αναπληρωτές Γενικούς Δι¬ 
ευθυντές και στα μέλη της Αντιπροσωπευτικής Συνελεύ¬ 
σεως, καταβάλλονται: 

α) Για τις εκτός έδρας μετακινήσεις τους για εκτέλεση 
υπηρεσίας, ημερήσια αποζημίωση και τα έξοδα μετακινή- 
σεως (αντίτιμο εισιτηρίου ή χιλιομετρική αποζημίωση) 
που ισούται με τα εκάστοτε ισχύοντα για τα μέλη του Νο¬ 
μαρχιακού Συμβουλίου, σύμφωνα με το άρθρο 65 § 2 του 
Π.Δ. 30/1996. 

β) Για τη συμμετοχή τους στις συνεδριάσεις του Διοικη¬ 
τικού Συμβουλίου και της Ανππροσωπευτικής Συνελεύ¬ 
σεως καταβάλλεται αποζημίωση ίση με ποσοστό 1% των 
εκάστοτε εξόδων παραστάσεως του Νομάρχου. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΑΝΑΘΕΣΕΩΣ ΕΡΓΩΝ ΚΛΠ 

Άρθρο 14. - Έργα, προμήθειες, αποφαινόμενα όργανα 

1. Τα έργα, η συντήρηση και λειτουργία αυτών καθώς και 
οι προμήθειες, εκτελούνται από τον Οργανισμό. Η σύντα¬ 
ξη, θεώρηση και έγκριση των μελετών, η εκτέλεση των έρ¬ 
γων και η διενέργεια των προμηθειών διέπονται από τις α¬ 
ντίστοιχες για κάθε θέμα διατάξεις που ισχύουν για τις Νο¬ 
μαρχιακές Αυτοδιοικήσεις, αναλόγως εφαρμοζόμενες. 

2. Ειδικώς για την εφαρμογή των διατάξεων του ν. 
1418/1984 «Δημόσια έργα και ρυθμίσεις συναφών θεμά¬ 
των», όπως έχει μεταγενέστερα τροποποιηθεί, και των ε¬ 
κτελεστικών αυτού Διαταγμάτων, ορίζονται τα ακόλουθα: 

α) Κύριος του έργου, είναι ο Οργανισμός και το Διοικη¬ 
τικό του Συμβούλιο αποφασίζει επί των περιπτώσεων κα¬ 
τά τις οποίες προβλέπεται αρμοδιότητα του κυρίου του 
έργου. 

β) Διευθύνουσα τα έργα υπηρεσία, ορίζεται η Τεχνική Υ¬ 
πηρεσία του Οργανισμού και εφόσον δεν έχει συσταθεί 
τέτοια, η Διεύθυνση Τεχνικών Υπηρεσιών της Νομαρχια¬ 
κής Αυτοδιοικήσεως Βοιωτίας. 

γ) Προϊσταμένη Αρχή είναι ο Γεν. Διευθυντής του Ορ¬ 
γανισμού και εφόσον δεν έχει διορισθεί τέτοιος, ο Πρόε¬ 
δρος της 3ης Νομαρχιακής Επιτροπής της Νομαρχιακής 
Αυτοδιοικήσεως Βοιωτίας. 

δ) Ως επιβλέποντες ορίζονται τεχνικοί υπάλληλοι του 
Οργανισμού και εφόσον δεν υπηρετούν τέτοιοι υπάλλη¬ 
λοι της Διευθύνσεως Τεχνικών Υπηρεσιών της Νομαρχια¬ 
κής Αυτοδιοικήσεως Βοιωτίας οριζόμενοι με απόφαση 
του Νομάρχη, ή ιδιώτες στους οποίους ανατίθενται με 
σύμβαση ή επίβλεψη συγκεκριμένου έργου. 

ε) Αρμόδιο Τεχνικό Συμβούλιο, είναι το Συμβούλιο Δη¬ 
μοσίων Έργων της Νομαρχιακής Αυτοδιοικήσεως Βοιω¬ 
τίας. 

στ) Επί αιτήσεων θεραπείας κατά τις κείμενες διατάξεις, 
για διαφορές που ανακύπτουν κατά την εκτέλεση των έρ¬ 
γων του Οργανισμού, αποφαίνεται το Διοικητικό της Συμ¬ 
βούλιο. 

ζ) Οι διακηρύξεις διεθνών δημοσίων διαγωνισμών για 
την εκτέλεση έργων του Οργανισμού εγκρίνονται είτε α¬ 
πό το Διοικητικό του Συμβούλιο, είτε από το Νομάρχη Βοι¬ 
ωτίας. 

η) Καθήκοντα Συμβούλου σύμφωνα με τις διατάξεις του 
ν. 716/1978 ή του ν. 1418/1984 για συγκεκριμένες μελέτες 
ή έργα εξαιρετικής σπουδαιότητας, αρμοδιότητας του 
Οργανισμού, μπορούν να ανατίθενται με απόφαση του 
Δ.Σ. εγκρινόμενη από το Νομάρχη Βοιωτίας. 

θ) Κατά τα λοιπά επί μελετών, έργων και προμηθειών 
του Οργανισμού, εφαρμόζονται κατ’ αναλογίαν οι διατά¬ 
ξεις που ρυθμίζουν αντίστοιχα θέματα για τις Νομαρχια¬ 
κές Αυτοδιοικήσεις. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 15. - Επικουρικώς εφαρμοστέες διατάξεις 

1. Για κάθε θέμα που δεν προβλέπεται από την παρού¬ 
σα απόφαση, εφαρμόζονται κατ’ αναλογίαν οι σχετικές 
διατάξεις που ρυθμίζουν αντίστοιχα θέματα για τις Νο¬ 
μαρχιακές Αυτοδιοικήσεις και αν τέτοιες δεν υπάρχουν οι 
διατάξεις περί Δημοτικών και Κοινοτικών νομικών προσώ¬ 
πων ιδιωτικού δικαίου. 


Άρθρο 16. - Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσιεύσεώς της στην Εφημερίδα της Κυβερνήσε- 
ως σύμφωνα με το άρθρο 76 § 1 του Π.Δ 30/1996 «Κώδι¬ 
κας Νομαρχιακής Αυτοδιοικήσεως». 

Λιβαδειά, 10 Δεκεμβρίου 1999 

Ο Πρόεδροςτου Ν.Σ. 

ΤΑΞ. ΓΑΛΑΝΟΣ 

-♦- 

( 2 ) 

Εγκριση Οργανισμού Εσωτερικής Υπηρεσίας (Ο.Ε.Υ.) 
του Ε' ΚΑΠΗ Δήμου Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

1. Τις διατάξεις του άρθρου 12του Ν. 1188/81, όπως αντι- 
καταστάθηκε με τις διατάξεις του άρθρου 8 του Ν. 2307/95. 

2. Τις διατάξεις του άρθρου 67 του Ν. 1416/1984 όπως 
ισχύουν. 

3. Τις διατάξεις των Π.Δ. 37α/1987 και 22/1990. 

4. Τις διατάξεις των άρθρων 19,20,34,35,36 και 38 του 
Ν. 2190/1994. 

5. Τις διατάξεις του Ν. 2503/97 περί «Οργάνωσης-Διοί- 
κησης της Περιφέρειας κ.λ.π.». 

6. Τις διατάξεις του άρθρου 18 του Ν. 2539/97 περί «Συ¬ 
γκρότησης της Πρωτοβάθμιας Τοπικής Αυτοδιοίκησης». 

7. Την αριθ. 2/3/30-8-99 σύμφωνη γνώμη του Υπηρεσια¬ 
κού Συμβουλίου Υπαλλήλων ΟΤΑ Ν. Ρεθύμνης 

8. Την αριθ. 125/1999 απόφαση γνωμοδότησης του Δη¬ 
μοτικού Συμβουλίου Ρεθύμνης. 

9. Την υπ’ αριθ. 5972/1998 απόφαση του Γενικού Γραμ¬ 
ματέα της Περιφέρειας Κρήτης. 

10. Το υπ’ αριθ. 1/1999 έγγραφο του Ε’ ΚΑΠΗ Δήμου Ρε¬ 
θύμνης, με το οποίο μας υποβλήθηκε η 1/1999 απόφαση 
του Διοικητικού Συμβουλίου του παραπάνω ΚΑΠΗ με την 
οποία ψηφίζεται ο ΟΕΥ αυτού, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Ε' ΚΑΠΗ Δήμου Ρεθύμνης, όπως αυτός ψη- 
φίσθηκε με την αριθ. 1/1999 απόφαση του Διοικητικού 
Συμβουλίου ως κατωτέρω: 

Άρθρο 1 

Οι υπηρεσίες του Ε' ΚΑΠΗ Δήμου Ρεθύμνης διαρθρώ¬ 
νονται στα παρακάτω Τμήματα και Γραφεία: 

1. ΔΙΟΙΚΗΤΙΚΟ ΤΜΗΜΑ 

2. ΥΓΕΙΟΝΟΜΙΚΟ ΤΜΗΜΑ 

Άρθρο 2 

I. ΔΙΟΙΚΗΤΙΚΟ ΤΜΗΜΑ 

α. Γραφείο Διοικήσεως και Προσωπικού 

β. Γραφείο Κοινωνικής Πρόνοιας 

11. ΥΓΕΙΟΝΟΜΙΚΟ ΤΜΗΜΑ 

α. Γραφείο Ιατροφαρμακευτικής περίθαλψης 
β. Γραφείο Φυσικοθεραπείας 
γ. Γραφείο Εργοθεραπείας 

Άρθρο 3 

Οι θέσεις του συνόλου του προσωπικού του Ε' ΚΑΠΗ 
Δήμου Ρεθύμνης διαρθρώνονται κατά κλάδους και βαθ¬ 
μούς ως εξής: 

ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΔΙΟΙΚΗΤΙΚΟ ΠΡΟΣΩΠΙΚΟ 


27758 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. ΚΛΑΔΟΣ ΤΕ2 Κοινωνικών Λειτουργών 
Δύο (2) θέσεις στους βαθμούς Δ - Α 
β. ΚΛΑΔΟΣ ΔΕΙ Διοικητικού 
Μία (1) θέση στους βαθμούς Δ - Α 
II. ΥΓΕΙΟΝΟΜΙΚΟ ΠΡΟΣΩΠΙΚΟ 
α. ΚΛΑΔΟΣ ΠΕΙ5 Ιατρών Φυσικής Ιατρικής και Αποκα- 
ταστάσεως ή Γηριάτρου ή Παθολόγου ή άλλης ειδικότη¬ 
τας. 

Μία (1) θέση στους βαθμούς Δ - Α 
β. ΚΛΑΔΟΣ ΤΕ10 Φυσιοθεραπευτών 
Μία (1) θέση στους βαθμούς Δ - Α γ. ΚΛΑΔΟΣ ΤΕ8 Επι- 
σκειττριών Αδελφών 

Μία (1) θέση στους βαθμούς Δ - Α δ. ΚΛΑΔΟΣ ΤΕ18 Ερ- 
γοθεραπευτής 

Μία (1) θέση στους βαθμούς Δ - Α 
ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

I. ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 
α. ΚΛΑΔΟΣ ΥΕ15 Οικογενειακού Βοηθού 
Μία (1) θέση στους βαθμούς Ε - Δ 
Άρθρο 4 

Οι αρμοδιότητες και τα καθήκοντα των Γραφείων ορί¬ 
ζονται ως εξής: 

Α. ΓΡΑΦΕΙΟ ΔΙΟΙΚΗΣΕΩΣ ΚΑΙ ΠΡΟΣΩΠΙΚΟΥ 
Επιμελείται για την ταχεία και ορθή διεκπεραίωση των 
θεμάτων διοικητικής φύσεως. 

Παραλαμβάνει και στέλνει την αλληλογραφία που α¬ 
πευθύνεται στο ΚΑΠΗ, που αφού θεωρηθεί από τον Πρό¬ 
εδρο την διαβιβάζει προς τα Γ ραφεία του Κέντρου, δια 
του Γενικού Πρωτοκόλλου. 

Παρακολουθεί την Νομοθεσία και Νομολογία που αφο¬ 
ρά το ΚΑΠΗ και ενημερώνει τα αρμόδια Γραφεία. 

Τηρεί το Γενικό Πρωτόκολλο αλληλογραφίας, επιμελεί¬ 
ται της καταχωρήσεως στο Πρωτόκολλο καιτα ευρετήρια 
των εισερχομένων εγγράφων, της συσχετίσεώς τους 
κ.λ.π.. 

Μεριμνά για τη δακτυλογράφηση της εξερχόμενης αλ¬ 
ληλογραφίας. Επιμελείται της εφαρμογής των νόμων πε¬ 
ρί προσωπικού. 

Τηρεί τα μητρώα και τους ατομικούς φακέλους του 
Προσωπικού του ΚΑΠΗ. 

Τηρεί το βιβλίο παρουσίας υπαλλήλων. 

Εκτελεί κάθε εργασία που αναφέρεται σε θέματα πι¬ 
στής εφαρμογής του προϋπολογισμού του ΚΑΠΗ. Επιμε¬ 
λείται της εγκρίσεως, εκκαθαρίσεως κάθε δαπάνης την ο¬ 
ποία διαβιβάζει στον Διαχειριστή και Γραμματέα του ΚΑ¬ 
ΠΗ για πληρωμή, ύστερα από την έκδοση των σχετικών 
ενταλμάτων πληρωμής, καταχωρεί αυτά στα οικεία βιβλία 
και τα αποστέλλει στον Ταμία του ΚΑΠΗ για υπογραφή 
κ.λ.π.. 

Μεριμνά για την ενήμερο τήρηση του βιβλίου αποθήκης 
και υλικού. 

Επιμελείται για τη παραλαβή του αναγκαίου κάθε φορά 
υλικού για τις ανάγκες του ΚΑΠΗ ύστερα από έγγραφη ε¬ 
ντολή του Προέδρου του ΚΑΠΗ. 

Τηρεί το βιβλίο των πρακτικών των αποφάσεων του Δι¬ 
οικητικού Συμβουλίου του ΚΑΠΗ και των αποφάσεων του 
Προέδρου. 

Β. ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ 
Του γραφείου αυτού προΐσταται ο Κοινωνικός Λειτουρ¬ 
γός του Κέντρου ο οποίος έχει τις παρακάτω αρμοδιότη¬ 
τες: 

Συνεργάζεται μετά μέλη του Κ.Α.Π.Η. με σκοπό να συμ¬ 


βάλλει στην αντιμετώπιση τυχόν ψυχολογικών, ατομικών 
και οικογενειακών προβλημάτων σεβόμενος την προσω¬ 
πικότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του Κέντρου 
και έχει τη διοικητική ευθύνη της εύρρυθμης λειτουργίας 
των Υπηρεσιών του Κέντρου δηλαδή του Ιατρείου - Φυσι- 
κοθεραπευτηρίου και των άλλων ειδικοτήτων, που απο¬ 
σκοπούν στην καλύτερη εξυπηρέτηση των προταστευό- 
μενων μελών. 

Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και τη Διοικητική παρακολούθηση 
της πρακτικής ασκήσεως των σπουδαστών των Σχολών 
Κοινωνικής Εργασίας και άλλων σπουδαστών των παραϊ- 
ατρικών επαγγελμάτων που τυχόν εκπαιδεύονται στο κέ¬ 
ντρο. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής που λειτουργεί το κέντρο με σκο¬ 
πό τη διαφώτιση και συμμετοχή τους στο πρόγραμμα. 

Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις, ψυχαγωγικές, μορφωτικές κ.λπ. 
του κέντρου στα πλαίσια καλής συνεργασίας με τους Δη¬ 
μότες ή Ιδιώτες εθελοντές εφόσον υπάρχουν και με τα μέ¬ 
λη και γενικά αντιμετωπίζει κάθε έκτακτο θέμα που αφο¬ 
ρά στη λειτουργία του Κέντρου. 

Γ. ΓΡΑΦΕΙΟ ΙΑΤΡΟΦΑΡΜΑΚΕΥΤΙΚΗΣ ΠΕΡΙΘΑΛΨΗΣ 

Του Γραφείου αυτού προΐσταται ο Γιατρός ο οποίος πα¬ 
ρέχει τις ιατρικές του υπηρεσίες, φροντίζει για την παρα¬ 
πομπή των μελών ύστερα από εξέταση σε άλλες ειδικό¬ 
τητες για θεραπεία, συνιστά διενέργεια παρακλινικών ε¬ 
ξετάσεων και παρέχει οδηγίες για φαρμακευτική αγωγή,ε 
πισκεπτόμενος σε έκτακτες περιπτώσεις και στο σπίτι το 
μέλος που έχει την ανάγκη του. 

Στο Ιατρείο του Κέντρου υπηρετεί Επισκέπτρια Αδελφή 
κατά προτίμηση ή Νοσηλεύτρια της οποίας το έργο είναι 
το εξής: 

Βοηθά το Γιατρό τις ημέρες και τις ώρες που λειτουργεί 
το Ιατρείο. 

Έχει μαζί με το Γιατρό την ευθύνη για τη φύλαξη και δια¬ 
χείριση του φαρμακευτικού και υγειονομικού υλικού του 
Κέντρου. 

Επισκέπτεται με εντολή του Γ ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα α¬ 
τομικής και δημοσίας υγείας. 

Γενικά επιλαμβάνεται κάθε θέμα υγείας που αφορά τα 
μέλη και τις οικογένειές τους. 

Δ. ΓΡΑΦΕΙΟ ΦΥΣΙΚΟΘΕΡΑΠΕΥΤΗΡΙΟΥ 

Στο γραφείο αυτό του κέντρου προΐσταται ο Φυσιοθε¬ 
ραπευτής ο οποίος ύστερα από γραπτή εντολή του Για¬ 
τρού, εφαρμόζει φυσιοθεραπευτική αγωγή στα μέλη 
του Κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεστεί στο 
σπίτι μελών σε έκτακτες και ειδικές ανάγκες τους που κρί¬ 
νει ο Γιατρός. 

Ε. ΓΡΑΦΕΙΟ ΕΡΓΟΘΕΡΑΠΕΙΑΣ 

Στο Γραφείο αυτό προΐσταται ο Εργοθεραπευτής ο οποίος 
έχει για έργο του την αξιοποίηση καιτη δραστηριοποίηση του 
μέλους για δημιουργική απασχόληση και παραγωγικό έργο. 

Επίσης μεριμνά και βοηθά το μέλος στην άσκηση για αυ¬ 
τοεξυπηρέτηση και στην ανάπτυξη ειδικών ενδιαφερό¬ 
ντων. 

Ο Εργοθεραπευτής μπορεί να παρέχει τις υπηρεσίες 
του και ατο σπίτι του μέλους όταν υπάρχει ειδική για τού¬ 
το ανάγκη. 

Η Οικογενειακή Βοηθός προσφέρει τις υπηρεσίες της 
κυρίως στο σπίτι των μελών, για τις περιπτώσεις που ζουν 
μόνοι τους έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι όπως είναι π.χ. ελαφρό μαγείρευμα, καθαριότη¬ 
τα, προμήθεια τροφίμων και διάφορες άλλες μικροεξυ- 
πηρετήσεις έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χωρών του Κ.Α.Π.Η. 

Άρθρο 5 

Το Κέντρο Ανοικτής Προστασίας του Δήμου Ρεθύμνης 
μπορεί να χρησιμοποιηθεί σαν χώρος πρακτικής ασκήσε- 
ως σπουδαστών σχολών Κοινωνικής Εργασίας και άλλων 
παράίατρικών επαγγελμάτων. 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρ¬ 
χεται κατά προτίμηση από το Δήμο Ρεθύμνης και την πε¬ 
ριοχή που λειτουργεί το Κέντρο. 

Άρθρο 6 

Ο τρόπος πρόσληψης και τα τυπικά προσόντα για το μό¬ 
νιμο προσωπικό προβλέπονται από τις διατάξεις του Ν. 
1188/81 «περί καταστάσεων προσωπικού Ο.Τ.Α.» και από 
τις διατάξεις του Ν. 2190/90 «Προσλήψεις στο δημόσιο 
τομέα, κοινωνικός έλεγχος στη δημόσια διοίκηση, πολιτι¬ 
κά δικαιώματα και άλλες διατάξεις» και των Π.Δ. 37α/87 ό¬ 
πως επεκτάθηκε με το Π.Δ. 22/90. 

Γιατο προσωπικό με σχέση εργασίας Ιδιωτικού Δικαίου 


αορίστου χρόνου έχουν εφαρμογή οι διατάξεις του Π.Δ. 
410/88. 

Άρθρο 7 

Τα καθήκοντα, τους περιορισμούς, το χρόνο εργασίας, 
την αστική ευθύνη, τα δικαιώματα, τις άδειες, τις μεταβο¬ 
λές υπηρεσιακής κατάστασης, τις ηθικές αμοιβές, τα πει¬ 
θαρχικά αδικήματα, τις ποινές, τη λύση της υπαλληλικής 
σχέσης, την ιατροφαρμακευτική & νοσοκομειακή περί¬ 
θαλψη των υπό τον Οργανισμό αυτό προβλεπομένων Υ¬ 
παλλήλων, ρυθμίζονται από τις διατάξεις του Ν. 1188/81 
και του Ν. 2683/99. 

Άρθρο 8 

Η κατανομή του προσωπικού στα Γραφεία ενεργείται με 
απόφαση του προέδρου του Ε" ΚΑΠΗ. 

Άρθρο 9 

Με απόφαση του Διοικητικού Συμβουλίου θα μπορούν 
να ανατεθούν αρμοδιότητες στο παραπάνω προσωπικό 
πέραν από αυτές που ορίζει ο σχετικός οργανισμός για 
την εύρυθμη λειτουργία του Ε’ ΚΑΠΗ. 

Άρθρο 10 

Από τις σχετικές διατάξεις αυτής της απόφασης προ- 
καλείται δαπάνη σε βάρος του προϋπολογισμού του Ε' 
ΚΑΠΗ Δήμου Ρεθύμνης ύψους 31.000.000 δρχ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ρέθυμνο, 6 Δεκεμβρίου 1999 

Με εντολή Γ ενικού Γ ραμματέα Περιφέρειας 
Η Γενική Δ/ντρια Περιφέρειας 
Μ. ΛΥΓΙΔΑΚΗ - ΙΩΑΝΝΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061 ) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέχρι 8 σελίδες 200 δρΧ ' 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ Από 8 σελι 'δ ες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















